 Umberto Eco – Şase plimbări prin pădurea narativă Editura Pontica, 1997 Capitolul I – Intratul în pădure Orice ficţiune narativă este în chip necesar şi fatal rapidă, pentru că – de vreme ce construieşte o lume, cu întâmplările şi personajele ei – despre lumea asta nu poate spune totul (p 7) Ar fi groaznic ca un text să spună tot ceea ce destinatarul lui ar trebui să înţeleagă: nu s-ar mai sfârşi niciodată (idem ) Câteodată un scriitor, spunând prea mult, devine mai comic decât personajele sale (p 9) / Exemplul cu tipul cu trăsura: „ia şi calul” / Nu întotdeauna cititorul ştie să colaboreze cu rapiditatea textului (p 10) > (Borges) Într-un text narativ cititorul e constrâns în fiece moment să efectueze o alegere (p 12) Cititorul, în pădurea narativă, trebuie să facă nişte opţiuni plauzibile (p 14)  Există un Cititor model şi un Autor model (cuplu) Cititorul Model al unei povestiri nu este Cititorul Empiric Cititorul empiric suntem noi, aceştia, eu, dumneavoastră, oricine altcineva, atunci când citim un text Cititorul empiric poate citi în multe feluri, şi nu există nici o lege care să-i impună cum anume să citească, pentru că adesea foloseşte textul ca pe un ambalaj pentru propriile-i pasiuni, care pot proveni din exteriorul textului, sau pe care textul i le poate stârni în mod întâmplător Cititorul Model – este cititorul la care autorul se gândise anume, un cititor-tip pe care textul nu numai că-l prevede, dar pe care şi caută să-l creeze Pentru că pădurea (narativă – n p ) a fost concepută pentru toţi, nu trebuie să caut în ea fapte şi sentimente ce mă privesc numai pe mine Altfel […], nu interpretez un text, ci mă folosesc de el […] Există prin urmare nişte reguli ale jocului, iar cititorul model e acela care se pricepe să-l joace Există şi autori empirici, dacă există cititori empirici Autorul Empiric e cel care are o biografie; e Proust, Dostoievski sau Salinger (etc ), fiecare cu biografia sa Autorul model al Sylvie-i este acea „voce” anonimă care începe povestea spunând „Eu ieşeam de la teatru” şi încheie făcând-o pe Sylvie să spună: „Pouvre Adrienne! Elle est mort au couvent de Saint-S , vers 1832” – Acesta nu este un El, nici o Ea, ci un Es (germ ), un It (eng ) Autorul model e o voce care vorbeşte afectuos (sau imperios, sau cu viclenie) cu noi, şi care ne vrea alături de el, şi vocea asta se manifestă ca strategie narativă, ca ansamblu de instrucţiuni ce ne sunt distribuite la fiece pas şi de care trebuie să ascultăm atunci când ne hotărâm să ne comportăm ca nişte cititori-model Cititorul model este un ansamblu de instrucţiuni textuale, care se manifestă în suprafaţa textului, chiar sub formă de afirmaţii sau de alte semnale (p 25) Cititorul model se naşte odată cu textul, reprezintă vâna strategiei lui interpretative De aceea competenţa Cititorilor Model e determinată de tipul de imprint genetic pe care textul i l-a transmis Creaţi împreună cu textul, închişi în el, aceştia se bucură de atâta libertate câtă le permite textul Sarcina principală a interpretării este aceea de a-l încarna pe cititorul fictiv zugrăvit în text, cu toate că existenţa lui este fantomatică (p 26) Autorul model îi prescrie cititorului care sunt emoţiile pe care va trebui să le încerce, chiar în cazul în care cartea n-ar reuşi să i le comunice Autor şi cititor-model sunt două imagini care se definesc reciproc numai în cursul şi la sfârşitul lecturii Se construiesc unul pe altul Intervenţia unui subiect care vorbeşte e complementară activării unui cititor-model care să ştie să continue jocul cercetării asupra jocurilor (în cazul textului lui Wittgenstein – n p ), iar profilul intelectual al acestui cititor, ba chiar şi pasiunea ce-l va împinge să joace acest joc despre jocuri, sunt determinate numai de tipul de operaţiuni interpretative pe care acea voce îi cere să le efectueze: să ia în considerare, să privească, să vadă, să observe, să găsească înrudiri şi asemănări În acelaşi fel, autorul nu-i altceva decât o strategie textuală capabilă să stabilească corelaţii, şi care cere să fie imitată: când această voce spune „Înţeleg” („Înţeleg prin acesta jocuri de şah” etc – n p ), doreşte să stabilească un pact, în care prin termenul joc trebuie să se înţeleagă jocuri de cărţi, jocuri de şah şi aşa mai departe În acest text, Wittgenstein nu este altceva decât un stil filozofic, iar cititorul său model nu e altceva decât capacitatea şi voinţa de a se adecva acestui stil, cooperând la a-l face să devină posibil (p 37) Capitolul II – Pădurile din Loisy Analepsa pare să remedieze o scăpare a autorului, iar prolepsa e o manifestare de impacienţă narativă (Genette Gerard) Există două tipuri / nivele de cititori-model: Cel de primul nivel doreşte să ştie cum anume o să se termine povestea (p 39) Dar textul se adresează şi unui cititor-model de al doilea nivel, care se întreabă ce tip de cititor îi cere povestirea aceea să devină, şi vrea să descopere cum procedează autorul-model care îl instruieşte pas cu pas Pentru a recunoaşte autorul-model trebuie citit de multe ori, iar unele povestiri trebuie citite la infinit Numai atunci când cititorii empirici vor fi descoperit autorul-model şi vor fi înţeles (sau măcar vor fi început să înţeleagă) ceea ce El voia de la ei, aceştia vor fi devenit cititorul-model în adevăratul înţeles al cuvântului Într-un text narativ subiectul poate lipsi, dar fabula şi discursul nu (p 151) Şi discursul face parte din strategia autorului model Capitolul III – Zăbovind prin pădure Un text e o maşină leneşă care apelează la cititor ca să facă o parte din munca ei (p 67) plimbări inferenţiale = semnale de suspense, de parcă discursul s-ar încetini sau chiar ar frâna pe loc, şi parcă autorul ar sugera: „iar acum încearcă să mergi tu mai încolo” întârzierea foloseşte la a stimula această plimbare (inferenţială – n p ) – p 72 Într-o povestire, timpul apare de trei ori: - ca timp al fabulei - timp al discursului - timp al lecturii Timpul fabulei face parte din conţinutul povestirii Ex : „au trecut o mie de ani” => au trecut o mie de ani La nivel de expresie lingvistică, adică la nivelul discursului narativ, timpul pentru a scrie (şi pentru a citi) enunţul este foarte scurt Iată cum, accelerând timpul discursului, se poate exprima un timp al fabulei foarte lung - se poate realiza şi contrariul Chiar şi o operă vizuală cere un timp de a-i face înconjurul Sculptura şi arhitectura cer şi impun, prin complexitatea structurii lor, un timp minim ca să te bucuri de ele Anumite tablouri impun o lectură multiplă Adesea, abundenţa descrierilor, minuţiozitatea detaliilor naraţiunii, au nu atât o funcţie de reprezentare, cât pe aceea de a încetini timpul lecturii, pentru ca cititorul să capete acel ritm pe care autorul îl crede necesar pentru a ne bucura de textul său • pentru a-ţi da seama dacă un film care conţine acte sexuale este sau nu pornografic, trebuie controlat dacă atunci când un personaj se urcă într-un automobil sau într-un ascensor, timpul discursului coincide cu timpul acţiunii - se cere ca actele sexuale să fie distribuite în cursul unei acţiuni; aceasta se reduce la un şir minim de fapte cotidiene (ex : să te duci într-un loc, să-ţi pui paltonul, să bei un whisky etc ); - dar tot ceea ce nu este act sexual trebuie să ia atâta timp cât ia şi în realitate – în timp ce actele sexuale vor trebui să ia mai mult timp decât cer ele de obicei în realitate În principiu, identitate între timpul fabulei şi timpul discursului există în dialoguri Alteori, zăbava are o altă funcţie Mai există şi timpul insinuării Ex : acele superfluitates (Augustin), descrieri de veşminte, palate etc din Biblie În aceste cazuri, trebuie să citim şi să interpretăm cele descrise ca pe nişte alegorii sau simboluri (p 92) În Sylvie există şi un timp al rătăcirii, care contribuie la a-l reintroduce pe cititor în acea pădure a timpului din care va putea ieşi numai cu preţul multor sforţări (pentru ca apoi să dorească să intre din nou în ea) Dar mai este un mod de a zăbovi în text, şi de a pierde timp în el, pentru a reda spaţiul Una dintre figurile retorice mai puţin definite şi analizate este hipotipoza Unul dintre modurile de a reda impresia spaţiului este de a dilata, faţă de timpul fabulei, fie timpul discursului, fie timpul lecturii - Descrierea se efectuează asociind două tehnici cinematografice: transfocatorul şi proiecţia încetinită Capitolul IV – Pădurile posibile Regula fundamentală pentru a aborda un text narativ este ca cititorul să accepte, tacit, un pact ficţional cu autorul Cititorul trebuie să ştie că ceea ce i se povesteşte este o întâmplare imaginară, fără ca prin asta să considere că autorul spune o minciună Autorul se preface că face o afirmaţie adevărată Noi acceptăm pactul ficţional şi ne prefacem că ceea ce povesteşte el s-a întâmplat cu adevărat (p 100) Când intrăm în pădurea narativă ni se cere să iscălim pactul ficţional cu autorul Atât de mare este în fond farmecul oricărei naraţiuni, fie ea verbală, fie vizuală: ne închide între hotarele unei lumi şi ne face, într-un fel, s-o luăm în serios (p 102) Şi lumea cea mai imposibilă, pentru ca ea să fie astfel, trebuie să aibă ca fundal ceea ce e posibil în lumea reală => lumile narative sunt parazite ale lumii reale Toate aceste lucruri pe care textul nu le numeşte şi le descrie expres ca diferite de lumea reală, trebuie înţelese ca fiind raportate la legile şi la situaţia din lumea reală Despre un personaj narativ noi ştim tot ce trebuie să ştim – îl cunoaştem chiar mai bine decât pe tatăl nostru: asta deoarece din tatăl nostru ne vor scăpa permanent atâtea aspecte neînţelese, atâtea gânduri nerostite, acţiuni nemotivate, sentimente nespuse, secrete păstrate, amintiri şi fapte din copilăria lui Între altele, poate chiar să se-ntâmple şi ca un narator să ne spună prea mult – adică şi ceea ce e irelevant pentru scopurile povestirii Ceea ce nu mi se spune nu e important (p 113) Un univers narativ are un format mai modest decât universul real A te plimba printr-o pădure narativă are aceeaşi funcţie pe care o îmbracă jocul pentru un copil Copiii se joacă, cu păpuşi, cu căluţi de lemn sau cu zmee, ca să se familiarizeze cu legile fizice şi cu acţiunile pe care într-o zi vor trebui să le facă serios Tot aşa, a citi înseamnă a face un joc cu ajutorul căruia învăţăm să dăm sens imensităţii lucrurilor care s-au întâmplat şi se întâmplă în lumea reală Citind romane scăpăm de angoasa ce ne cuprinde atunci când încercăm să spunem ceva adevărat despre lumea reală Aceasta e funcţia terapeutică a narativei şi raţiunea pentru care oamenii, de la începuturile umanităţii, povestesc întâmplări Aceasta şi este funcţia miturilor: să dea formă dezordinei experienţei (p 115) Ce înseamnă că o aserţiune e adevărată într-o lume narativă? Răspunsul cel mai rezonabil este că ea e adevărată în cadrul Lumii Posibile a acelei povestiri anume Modul în care acceptăm reprezentarea lumii reale nu e diferit de modul în care acceptăm reprezentarea lumii posibile reprezentate de o carte de ficţiune Eu mă prefac că ştiu că Scarlett s-a măritat cu Rhett tot aşa cum mă prefac a şti că Napoleon s-a căsătorit cu Iosefina Diferenţa stă bineînţeles în gradul acestei încrederi: încrederea pe care i-o port lui Margaret Mitchell e diferită de aceea pe care o acord istoricilor (p 118) Un cititor care aduce în lumea narativă informaţii din lumea reală nu se comportă ca un cititor model Profilul cititorului model este desenat de către text şi în text (p 122) Cititorii trebuie atât să se prefacă că informaţia ficţională e adevărată, cât şi să ia drept adevărate informaţiile istorico-geografice furnizate de autor Capitolul V – Ciudatul caz al străzii Servandoni În orice aserţiune care conţine nume proprii sau descrieri anume, se presupune că destinatarul îşi însuşeşte ca indiscutabilă existenţa subiectelor despre care se spune ceva prin predicat Una dintre stipulările fundamentale ale oricărui roman istoric este ca, oricâte personaje imaginare ar introduce autorul în povestire, tot restul trebuie să corespundă mai mult sau mai puţin cu ceea ce se întâmpla în epoca aceea în lumea reală (p 139) * Trebuie, ca cititori model, să acceptăm că în 1625 în Paris exista, aşa cum spune Dumas în „Cei trei muşchetari”, Rue Servandoni (deşi aceasta nu a existat cu adevărat) În fond, problema noastră nu priveşte ontologia personajelor ce locuiesc lumile narative, ci formaţia Enciclopedică a cititorului model Cititorul model prevăzut de „Cei trei muşchetari” are curiozitatea şi gustul pentru reconstituirea neerudită (p 141) Textele ficţionale vin în ajutorul puţinătăţii noastre metafizice Noi trăim în marele labirint al lumii, mai vast şi mai complex decât pădurea din „Scufiţa Roşie”, căreia nu numai că nu i-am identificat toate cărările, dar nici nu reuşim să-i exprimăm desenul total (p 149) Cititorul de la al doilea nivel se întreabă: cum trebuie să identific (prin conjectură), sau, de-a dreptul, cum trebuie să construiesc autorul model pentru ca lectura mea să aibă un sens Stephen Dedalus se întreba dacă un om care ciopleşte la întâmplare un trunchi de lemn făcând să iasă din el, fără să vrea, imaginea unei vaci, a creat o operă de artă Astăzi, după politica lui objet trouve sau a lui ready made, noi cunoaştem răspunsul: este o operă de artă dacă reuşim să ne închipuim în spatele acelei forme întâmplătoare strategia formativă a unui autor Dar e un caz extrem care exprimă de minune nexul indispensabil, dialectica dintre autor şi cititor model care trebuie să se realizeze în orice act de lectură (p 150) Problema cu lumea reală e aceea că ne întrebăm de milenii dacă există vreun mesaj şi dacă acest mesaj are un sens Într-un univers narativ noi ştim la sigur că el constituie un mesaj şi că o autoritate auctorială stă în spatele lui, ca origine a lui şi ca ansamblu de instrucţiuni pentru lectură Astfel, căutarea, din partea noastră, a autorului model este Ersatz-ul unei alte imagini, aceea a unui Tată, care se pierde în ceaţa infinitului, fapt pentru care nu ne obosim niciodată a ne întreba de ce există Fiinţă mai curând decât Nimic (p 151) Capitolul VI – Protocoale fictive Pentru că ficţiunea narativă pare mai confortabilă decât realitatea să încercăm s-o interpretăm pe acesta din urmă ca şi cum ar fi ficţiune narativă (p 155) Pentru ca conţinutul unui rezumat care descrie o anumită stare de lucruri să fie receptat, nu e necesar ca acelui conţinut să-i fie aplicabile categoriile adevărului şi ale falsului (Bonomi) Distinguo! – narativa naturală - narativa artificială Avem narativă naturală atunci când povestim o secvenţă de fapte realmente întâmplate, despre care locutorul crede că s-au întâmplat, sau vrea să facă să se creadă (minţind) că realmente s-au întâmplat Deci este narativă naturală povestea pe care aş putea eu s-o spun despre ce mi s-a întâmplat ieri, o ştire de ziar etc Narativa artificială ar fi reprezentată de ficţiunea narativă care doar se preface, aşa cum s-a spus, că spune adevărul, sau înţelege să spună adevărul în cadrul unui univers de discurs ficţional Noi considerăm că se poate recunoaşte narativa artificială din cauza „paratextului”, adică a tuturor acelor informaţii care înconjoară textul, de la titlu până la indicaţiile care glăsuiesc pe copertă: „Roman” Semnalul ficţional cel mai evident, dintre cele interioare textului, este formula introductivă „a fost odată ” Narativa artificială este structural mai complexă decât cea naturală În ficţiunea narativă se amestecă în mod aşa de strâns referiri exacte la lumea reală încât cititorul (la un moment dat – n p ) nu mai ştie exact unde se află (într-un univers real sau unul ficţional – n p ) (p 163) Se întâmplă, astfel, să proiectăm modelul ficţional asupra realităţii, adică să credem în existenţa reală a personajelor şi a întâmplărilor fictive Luarea în serios a personajelor fictive produce şi narativă intertextuală, în care intrarea – într-un roman sau într-o dramă – a personajului unui alt roman funcţionează aproape ca un semnal de veridicitate (Ex : în Cyrano de Bergerac [Rostand] eroul este felicitat de un muşchetar, despre care se va spune cu admiraţie că este D’Artagnan D’Artagnan, cel din ficţiunea dumasiană, devine garanţie de adevăr pentru povestea lui Cyrano) (p 165) Atunci când personajele fictive pot emigra de la un text la altul, înseamnă că au câştigat dreptul de cetăţenie în lumea reală şi s-au eliberat de povestirea care le-a creat Când anume e uşor să atribuim existenţă reală unui personaj fictiv? Eu consider că viaţa aceasta extratextuală şi intratextuală a personajelor coincide cu fenomenul cultului [o condiţie a succesului şi a cultului este structura informă a operei] [inform (aici) = poate fi utilizat în piese demontabile, fiecare din ele devenind un citat, un arhetip; = dislocabil şi deformabil la infinit] Faptul de a fi sau nu fracturabil nu depinde de valoarea estetică a operei Despre aptitudinea noastră de a construi viaţa ca pe o naraţiune Noi înţelegem o frază pentru că suntem obişnuiţi să gândim o acţiune elementară la care se referă aserţiunea, chiar şi atunci când e vorba de indivizi sau de specii naturale Cuvintele nu ar reprezenta lucrurile în ele însele, ci originea sau rezumatul unei acţiuni (Platon – Cratylos via Eco) - ex : Dios (Jupiter) – în trecut = di ou zen, cel prin intermediul căruia este dată viaţa anthropos (om) – o corupere a unei sintagme precedente care însemna „cel care e capabil să reconsidere ceea ce a văzut” Jerome Bruner – consideră că şi modul nostru normal de a da cont de experienţa cotidiană ia forma unei povestiri; acelaşi lucru se petrece cu Istoria ca historia rerum gestarorum Arthur Danto a spus că „istoria povesteşte istorii”; Hayden White a vorbit de istoriografie ca „artefact literar” Greimas a fondat întreaga sa teorie semiotică pe un „model actanţial”, un fel de schelet narativ ce reprezintă structura profundă a oricărui proces semiotic Raporturile noastre perceptive funcţionează deoarece acordăm încredere unei povestiri precedente Nimeni nu trăieşte în prezentul imediat: toţi legăm între ele lucruri şi evenimente cu ajutorul acelui liant al memoriei, personale şi colective (fie ea istorie sau mit) Şi trăind pe baza a două memorii (cea individuală, prin care ne povestim ce-am făcut ieri, şi cea colectivă, prin care ne-au povestit alţii când şi unde s-a născut mama noastră) suntem înclinaţi adesea să le confundăm, ca şi cum despre naşterea mamei noastre (dar până la urmă şi despre aceea a lui Iuliu Cezar) am fi avut aceeaşi experienţă oculară pe care am avut-o despre cea mai recentă călătorie a noastră Această împletire de memorie individuală şi colectivă ne lungeşte viaţa, chiar dacă în sens invers Astfel e uşor de înţeles de ce ficţiunea narativă ne fascinează atât de mult Ne oferă posibilitatea de a exercita fără limite acea facultate pe care noi o folosim atât pentru a percepe lumea prezentă, cât şi pentru a reconstitui trecutul Cu ajutorul ficţiunii narative ne antrenăm capacitatea de a da o ordine atât experienţei prezentului, cât şi celei a trecutului (p 172) Plimbându-ne în pădurile narative am putut pricepe şi mecanismul care îngăduie irumperea ficţiunii în viaţă => A reflecta asupra raporturilor complexe dintre cititor şi istorie, ficţiune şi realitate, poate să constituie o formă de terapie împotriva oricărui somn al raţiunii, care naşte monştri 